Lennard B. Nielsen, tidl. socialdemokratisk regionsrådsmedlem og nuværende faglig sekretær hos 3 F Sydsjælland, er en af de mænd, der gennem en årrække har svømmet hver morgen i svømmehallen i Herlufsholm Idrætscenter.

Raseriet går ud over Carsten Bering, som bliver kaldt lidet flatterende navne - blandt andet alternativt begavet.

Druksagen var det store samtaleemne i saunaen hos morgenbadeklubben onsdag.

- Jeg ved fand'me ikke, hvad der er galt med ham, siger han.

Da morgenbaderne mødtes onsdag i saunaen, var det drukhistorien, der blev diskuteret.

- Vi tændte helt af, da vi så overskriften, og Philip (Green, centerleder. red.) kom for at vise os, det der stod på Facebook, siger han.

Lennard B. Nielsen afviser pure, at der skulle være tale om druk hver fredag morgen, og der er ingen, der drikker sig fulde, slår han fast.

Han mener, der er tale om en gammel hyggelig tradition, som blev håndteret på bedste vis.

- Du kan jo spørge bademestrene, om der var problemer, siger han.

Men flere bakker op om Carsten Berings kritik af en drukkultur, der har taget overhånd.

Andre fortæller om, hvordan de har modtaget en skidt behandling, når de mødte op i svømmehallen om morgenen.

De blev belært om, at der var faste baner i svømmehallen og faste pladser i saunaen. De følte sig ganske enkelt ikke velkomne i en offentlig svømmehal.

Det er dog et faktum, at bestyrelsen for Herlufsholm Idrætscenter for seks år siden forbød morgenbaderne at indtage alkohol i svømmehallens lokaler.

Det bliver nu atter indskærpet over for alle, at det ikke bliver tolereret.

- Der er no mercy, som formand Hans Nikolajsen udtrykker det.

Måske der nu bliver sat en stopper for ronkedorernes hærgen.